**NOTĂ INFORMATIVĂ**

la proiectul hotărîrii Guvernului cu privire la aprobarea proiectului de

Lege pentru modificarea şi completarea unor acte legislative

1. **Temei pentru elaborare**

Proiectul hotărîrii Guvernului cu privire la aprobarea proiectului de Lege pentru modificarea şi completarea unor acte legislative (*în continuare - proiectul HG*) este elaborat în vederea asigurării condiţiilor de securitate şi protejarea intereselor vitale ale populaţiei.

 **2. Scopul elaborării**

Modificările propuse în proiectul HG au drept scop consolidarea cadrului normativ privind protejarea intereselor vitale ale populaţiei şi minimizarea posibilelor riscuri de avarii şi incendii la exploatarea autovehiculelor utilate cu sistem de alimentare cu gaze.

 **3. Generalităţi**

În proiectul HG se propune modificarea şi completarea Codului contravenţional al Republicii Moldova nr.218-XVI din 24 octombrie 2008 şi Legii privind siguranţa traficului rutier nr.131-XVI din 07.06.2007.

 **4. Principalele prevederi ale proiectului**

Proiectul HG completează Codul contravenţional al Republicii Moldova nr.218-XVI din 24 octombrie 2008 şi Legea nr.131-XVI din 07.06.2007 privind siguranţa traficului rutier. Modificările şi completările au ca scop instituirea răspunderii pecuniare *vis-a-vis* de subiecţii care încalcă cerinţele ce ţine de accesul şi staţionarea autovehiculelor utilate cu sistem de alimentate cu gaze în parcajele subterane ale clădirilor locative multietajate, clădirilor social-culturale şi clădirilor publice şi administrative. De asemenea, completările propuse concretizează procedura de organizare a activităţii de reutilare a autovehiculelor prin indicarea referinţei la prevederile Codului transporturilor rutiere nr.150  din  17.07.2014

**5. Măsuri instituţionale şi organizaţionale pe care le implică actul elaborat**

Proiectul nu prevede instituirea unei autorităţi sau instituţii noi pentru implementarea prevederilor stabilite.

**6. Impactul proiectului**

**Proiectul HG** va asigura un nivel sporit de protecție a sănătății și siguranței populaţiei.

**7. Fundamentarea economico-financiară**

Implementarea acestui proiect nu necesită alocarea resurselor financiare suplimentare de la bugetul de stat.

 **8. Avizarea şi consultarea proiectului**

Proiectul HG urmează a fi consultat şi avizat cu instituţiile cointeresate în conformitate cu prevederile cadrului legal.

 **Viceprim-ministru,**

 **ministru al economiei Octavian CALMÎC**